รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

**เสนอคณะกรรมการ**

**บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน)**

ข้าพเจ้าได้สอบทานงบฐานะการเงินรวมของบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน)   
และบริษัทย่อย และงบฐานะการเงินเฉพาะกิจการของบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) ณ วันที่ 30 กันยายน 2568 และงบกำไรขาดทุนเบ็ดเสร็จรวมและเฉพาะกิจการสำหรับงวดสามเดือนและ  
งวดเก้าเดือนสิ้นสุดวันที่ 30 กันยายน 2568 และงบการเปลี่ยนแปลงส่วนของผู้ถือหุ้นรวมและเฉพาะกิจการ และงบกระแสเงินสดรวมและเฉพาะกิจการสำหรับงวดเก้าเดือนสิ้นสุดวันที่ 30 กันยายน 2568 และ  
หมายเหตุประกอบงบการเงินแบบย่อ (“งบการเงินระหว่างกาล”) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชีฉบับที่ 34 เรื่อง “การรายงานทางการเงินระหว่างกาล” ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

**ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถ  
ได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

**ข้อสรุป**

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” ในสาระสำคัญจากการสอบทานของข้าพเจ้า

**ข้อมูลและเหตุการณ์ที่เน้น**

ข้าพเจ้าขอให้สังเกตหมายเหตุประกอบงบการเงินระหว่างกาลข้อ 1 ซึ่งระบุว่า ณ วันที่ 30 กันยายน 2568 กลุ่มบริษัทและบริษัทมีหนี้สินหมุนเวียนรวมสูงกว่าสินทรัพย์หมุนเวียนรวมจำนวน 20,969.74 ล้านบาท และจำนวน 5,932.88 ล้านบาท ตามลำดับ ซึ่งส่วนใหญ่เกิดจากตั๋วสัญญาใช้เงิน ส่วนของเงินกู้ยืมระยะยาวจากสถาบันการเงินและส่วนของหุ้นกู้ระยะยาวที่ถึงกำหนดชำระภายใน 12 เดือน ตามที่ระบุไว้ใน  
หมายเหตุประกอบงบการเงินระหว่างกาลข้อ 1 ผู้บริหารของกลุ่มบริษัทได้ประเมินความสามารถในการดำเนินงานต่อเนื่องของกลุ่มบริษัทและบริษัทโดยพิจารณาการเจรจาขยายระยะเวลาชำระเงินกู้ยืมกับสถาบันการเงิน และการออกและเสนอขายหุ้นกู้เพิ่มเติมโดยใช้วงเงินหุ้นกู้ที่มีอยู่ของบริษัท   
ซึ่งสถานการณ์และเงื่อนไขดังกล่าวแสดงให้เห็นถึงความไม่แน่นอนอันมีสาระสำคัญ ซึ่งอาจเป็นเหตุให้เกิดข้อสงสัยอย่างมีนัยสำคัญเกี่ยวกับความสามารถในการดำเนินงานต่อเนื่องของกลุ่มบริษัทและบริษัท ทั้งนี้ข้อสรุปของข้าพเจ้าไม่ได้เปลี่ยนแปลงไปในเรื่องนี้

#### มงคล สมผล

**กรุงเทพมหานคร** ผู้สอบบัญชีรับอนุญาตเลขทะเบียน 8444

วันที่ 14 พฤศจิกายน 2568 **บริษัท ดีลอยท์ ทู้ช โธมัทสุ ไชยยศ สอบบัญชี จำกัด**